पाएं अपने शहर की ताज़ा ख़बरें और फ्री ई-पेपरडाउनलोड करें
मंगलवार को डीएम अमन समीर और एसपी नीरज कुमार सिंह के द्वारा सिमरी बाजार सहित डुमरांव अनुमण्डल अस्पताल का निरीक्षण किया गया। इस दौरान कोरोना गाइड लाइन का उल्लंघन देख सम्बन्धित पदाधिकारियों की जमकर फटकार लगाई।पूर्व से निर्धारित कार्यक्रम के तहत दोपहर में डीएम अमन समीर एवं एसपी नीरज कुमार सिमरी प्रखण्ड मुख्यालय पहंचे। जहां डीएम सर्वप्रथम सामुदायिक स्वास्थ्य केंद्र आइसोलेशन वार्ड का निरीक्षण किए। निरीक्षण के दौरान डीएम ने आइसोलेशन वार्ड को अस्पताल के पुरानी बिल्डिंग में स्थानांतरित करने का सुझाव दिया गया।उन्होंने कहा कि इससे अन्य मरीजों को भी परेशानी नहीं होगी। इसके बाद उन्होंने डॉक्टर कक्ष दवा वितरण कक्ष का निरीक्षण कर जीवन रक्षक दवाइयों के बारे में जानकारी ली। साथ ही उन्होंने कहा कि जो दवाइयां उपलब्ध नहीं है। उसकी खरीदारी कर उपलब्ध कराई जाए। इसके बाद जैसे ही डीएम इमरजेंसी वार्ड पहुंचे वहां एक मरीज को ऑक्सीजन चढ़ाया जा रहा था। इस पर डीएम ने ऑन ड्यूटी डॉक्टर से पूछा की क्या यह कोरोना पॉजिटिव मरीज है क्या? इस पर ऑन ड्यूटी डॉक्टर ने बताया कि नहीं सर फिर डीएम पूछे कि इसका ऑक्सीजन लेबल क्या था। जैसे ही डॉक्टर द्वारा ऑक्सीजन लेबल मरीज का सामान्य बताया गया। इस बात पर डीएम बिफर पड़े। उन्होंने कहा कि मरीज को जब ऑक्सीजन की आवश्यकता हो तभी दिया जाय। इसे अनावश्यक रूप से बर्बाद न करे। इसके बाद लगभग डेढ़ बजे डीएम कोरोना गाइडलाइन के पालन को लेकर सिमरी बाजार में निरीक्षण हेतु पहुंचे। बाजार की व्यवस्था देख डीएम चकित रह गए। क्योंकि बाजार की सभी दुकानें पूर्ण रूप से खुली हुई थी। इसके साथ ही लोग बिना मास्क के मटरगश्ती करते नजर आए। कोरोना गाइड लाइन का उल्लंघन होते देख डीएम एवं एसपी द्वारा सिमरी बीडीओ और सीओ को जमकर फटकार लगाई। साथ ही इनदोनों गैरजिम्मेदार अधिकारियों को उनकी कर्तव्य निष्ठा को भी याद दिलाए साथ एसपी नीरज सिंह ने सिमरी पुलिस को भी गश्त को और बढ़ाने का निर्देश दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn